section_heading: Djetinjstvo i školovanje
paragraph_text: Rođen je 8. studenoga 1928. godine u srijemskom selu Neštinu, župa Ilok, od oca Ivana i majke Katarine. Obitelj je bila slaba imovna stanja, zbog čega se Ivan nakon završenih šest razreda pučke škole u rodnom mjestu rano zaposlio kao pisar. Odgajan u zdravom domoljublju i čovjekoljublju. Kad je osnovana Banovina Hrvatska, Ivanov je otac aktivno djelovao u mjesnoj organizaciji HSS-a. Nakon izbijanja Drugoga svjetskoga rata zbog svoga domoljubnoga opredjeljenja imenovan je za mjesnog načelnika. Očeva neokaljanost nije mu pomogla. Godine 1943. godine baš zato što je bio u lokalnoj vlasti, ubili su ga partizani. Jednom su upali u selo, a oca mu odveli i mučki ubili. Radi sigurnosti Ivan je s majkom i bratom 1943. godine iz rodnog Neština izbjegao u Ilok, a pri kraju rata 1944. godine pred Srijemskom frontom put nastavili su u Strizivojnu. Potom ih je put odnio u Vinkovce. Dana 12. travnja 1945. godine obitelj mu se našla u koloni hrvatskih izbjeglica i stradalnika koji su bježali pred konvertiranim četnicima, srpskim partizanima koji su lagali narod o nacionalnoj jednakosti buduće Jugoslavije, jer su ubijali i pljačkali sve hrvatsko pred sobom, makar to bili partizanski simpatizeri, a nažalost i dijela odnarođenih Hrvata u partizanima kojima je sve hrvatsko bilo odiozno. Ivanova je obitelj stigla do Bleiburga, gdje ih Englezi vraćaju Titovim hordama. Stigli su u Maribor i onda su krenuli svojim odvojenim putem, ne kao ostale povratničke skupine i tako su zbjegli sudbinu onih koje je dopao Križni put. Stigli su u Strizivojnu. Doznavši što ih sve može čekati u Neštinu, nisu se vratili u rodno selo, nego ostali živjeti u Strizivojni.